Neo Geo Pocket (Color)

Kirjastoltaan suppea, mutta mielenkiintoinen, lähinnä kiitos SNK:n. Ei yllä lähellekään legendaarista konsolikaimaansa, kuitenkaan... Peleistä pelaamisen arvoisia verrattuna pelattuihin on 4/38, pelien yhteisarvosana on 24.
*Baseball Stars Color: Normipesäpelleilyä, tietysti ilman Neo Geo -versioiden huippuestetiikkaa, eli lisäkivestä.
*Big Bang Pro Wrestling: Menettelevä mutta pelattavuudeltaan tyystin tavanomainen 1 vs 1-showpainipeli. Ainakin sisältää kiintiönaissalahahmon.
*Bikkuriman 2000 Viva! Pocket Festival: Mielikuvitukseton lisenssiminipelikokoelma sentään söpöillä hahmoilla. 
*Biomotor Unitron: Harvinaisen käyttäjäystävällinen tyrmänkaluaminen vähän nähdyllä fantasiamechateemalla. Itse pelattavuus ei silti yllättäen vakuuta sattumanvaraisesti luotuine tyrmineen ja satunnaistaisteluineen. 
*Cool Boarders Pocket: Hankala ja pinnallinen isometrinen lumilautailutekele.
*Cool Cool Jam: SNK:n varsin uniikki sekoitus seikkailu- ja rytmipeliä. Kauhukomediapremissi ja hahmot ovat hienoja, mutta rytmiosiot ovat norminapintakomista, jotka lisäksi pohjaavat alustan kääntelyyn, eli emulaattoripelaaminen onnistuu varsin huonosti. Kielimuurikin totta kai kusee.
*Crush Roller: ADK:n uusintaversio vanhasta kolikkopelistä, jossa ei kauheasti pelillisiä uudistuksia.
*Dark Arms - Beast Buster 1999: Ylhäältä kuvattu räiskintä aseidenluonti ja -kehitysmekaniikalla. Paukuttelu on pinnallista ja liikkumisnopeus klassisen zombin luokkaa, eli aika lussua kamaa alkuperäiseen Beast Busterssiin verrattuna.
*Delta Warp: Omintakeinen muttei hyvä toimintaongelmanratkaisupeli, jossa pyöritellään kolmiomaista muodostelmaa ympäri rullaamattomia kenttiä ja yritetään ylittää palikoita oikeassa kulmassa.
*Densetsu no Ogre Battle: Ekaa Ogre Battlea muistuttava mutta tietysti pilipalimpi versio. Taistelukentällä liikkuminen on alkuperäistä peli mukavan paljon nopeampaa, mutta taistelut taas kestävät sitäkin kauemmin. Lisäksi lokalisoimattomuus taas haittaa aika tehokkaasti.
*Dive Alert - Becky's Version: Juoniosioiltaan ihan hauska mutta itse pelattavuudeltaan todella flegmaattinen sukellusveneräiskintä, jossa taistelugraffat koostuvat piirteettömästä karttaruudusta.
*Dokodemo Mahjong: ADK:n mahjongpeli, eli +------------------------------------------------------------------------------------------------------------------------------------------------------------------------------------------------------------------------------------------------------------------, hieman kaunisteltuna.
*Dynamite Slugger: ADK:n baseballpeli, eli +-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------, hieman sievisteltynä.
*Faselei!: Peruspelattavuudeltaan ihan hauska mecha-TRPG, jossa masiinaa ohjataan sille erilaisia komentoja komentolautaan syöttämällä. Mukana myös apuri-NPCeitä ja vino pino erilaisia muokkausvaihtoehtoja. Naamani kuitenkin hajosi ekaan pidempään tehtävään, kun panokseni loppuivat, melee-asenikin hajosi ja ykskaks tukikohdasta ei pystynytkään tilata lisää resursseja.
*Fatal Fury - First Contact: Köyhän miehen versio Real Bout 2:sta, jota eivät edes pelattava Alfred ja sarjalle uniikki moninpelihahmo tee epäobsoliitiksi.
*Ganbare Neo Poke-kun: Mielenkiintoinen Tamagotchi-väännös, virtuaalieläintä höösäämällä tekee tämä ajan kanssa pelattavia pilipalipelejä. Valitettavasti otuksen kasvattaminen on todella pinnallista, sen työmotivaatioon voi vaikuttaa lähinnä negatiivisesti, joten valtaosa peliajasta on tylsää odottelua, että Poke-kun tekisi jotain.
*King of Fighters R-1: Köyhän miehen KOFfia 98:maisilla systeemeillä ja 97:n juonella.
*King of Fighters R-2: Melkein samaa settiä kuin edeltäjänsä parilla vaihdetulla hahmolla ja väreillä.
*King of Fighters, The - Battle De Paradise: Hämmentävä KOF-teemainen Sugoroku-väännös.
*Last Blade, The - Beyond the Destiny: Samurai Shodown! 2:n aika lailla muistuttava köyhän miehen Last Blade 2.
*Magical Drop Pocket: Pilipaliristisiitos kolmesta Neo Geo -pelistä. Data East on sentään tällä kertaa jopa jaksanut lokalisoida tarinamuodon, mistä irtoaakin aika hupaisaa settiä.
*Master of Shougi Color: Kannettavaa ADK:n shogeilua eli taas vähän plussaa, paljon miinusta.
*Melon Chan's Growth Diary: Aika huonosti avautuva sekoitus Tamagotchia ja Princess Makeria.
*Metal Slug - 1st Mission: Teknisesti passeli mutta muuten kaikin puolin köykäinen konsoliversioihin verrattuna. Ruutusuunnittelu ei etenkään vakuuta.
*Metal Slug - 2nd Mission: Huomattavasti mielenkiintoisempi kuin yllä mainittu haarautuvine reitteineen ja hupaisine sotavankigallerioineen. Hauskoja kohtia on monta, mutta vielä enemmän viljellään paikallaan kykkimistä ja mosalaumojen hidasta lahtaamista. (6/10)
*Mezase! Kanji Ou: SNK:n triviapeli, missä pitää tulkita erilaisia kanjiyhdistelmiä. Ei oikein uppoa, jostain syystä.
*Mizuki Shigeru Youkai Shashin Kan: SNK:n toimintaroolipeli, jossa metsästetään yliluonnollisia otuksia ensimmäisen persoonan kameranapsuttelulla muutamaakin vuotta ennen Fatal Framea! Mielenkiintoinen mutta toistaiseksi kielimuurattu tekele.
*Neo Turf Masters: Menettelevä käännös konsoliversiosta, mutta uutta varteenotettavaa sisältöä ei juuri ole.
*NeoGeo Cup '98 Plus: SNK:n pelattavuudeltaan varsin kömpelö jalkapallopeli jonkinnäköisellä persoonattomalla tarinamuodolla. 
*Party Mail: ADK:n käsittämätön Tamagotchin-tyylinen(?), jossa otusta ehkä ohjataan erilaisia kortteja jaetusta kädestä vetämällä.
*Pocket Love If: Mielikuvitukseton ja käyttöliittymältään keskinkertainen treffisimulaattori totta kai myös epävakuuttavalla estetiikalla.
*Puzzle Link 2: Suht omaperäinen ja kasuaali muttei siltiviihdyttävä puzzlepeli, missä yhdistellään samanlaisia palikoita niiden väliin putkia ruudun alalaidasta ampumalla.
*Samurai Shodown! 2 - Pocket Fighting Series: Esteettisesti hauska ja mekaniikoiltaan sarjan konsolipelejä paikoin parempi tappelupeli, jossa myös kolme hahmoa sarjan Hyper Neo Geo -peleistä. Valitettavasti asemekaniikat on poistettu, koska eiväthän ne nyt sarjalle mitenkään oleellisia ole...? (5/10)
*SNK Gals Fighters: Humoristinen ristisiitos lafkan eri tappelupelien naishahmoista. Uudet liikkeet ja vanhojen manööveerien läppääntyminen sekä Yuki ovat plussaa, ilmatorjunta miinusta. (6/10)
*SNK vs. Capcom - Card Fighter's Clash - SNK Version: Hyvä korttipeli, eli ihan paska peli. Kykyhanurivetely ja rasittava kikkailu ei sovi minun putkiaivoiseen pirtaani sitten yhtään. Pelikorttien taide on selektiivistä valkopesutuubaa lukuun ottamatta hienoa, joka on tässä tapauksessa vain suolaa haavoihin.
* SNK vs Capcom - Card Fighters 2 Expand Edition: Korttigraffoja lukuun ottamatta estetiikaltaan vielä mainiompi kuin edeltäjänsä, mutta pelattavuudeltaan samaa kamaa, eli paskaa. Reaktiokortit lisäävät sattumanvaraisuusripulointia entisestään ja mätöt kestävät vuosituhansia, joten ei.
*SNK vs. Capcom - The Match of the Millennium: SVC Chaoksen sisarpeli on kovaa kamaa, etenkin alustan huomioiden. Hahmoja on huomattavasti enemmän kuin muissa Neo Geo Pocket -peleissä ja avattavaa ynnä yksinpelisisältöä hyvä määrä. Taistelusysteemivalinta on turhan lähellä Capcom vs. SNK:n vastaavaa sillisalaattia, valitettavasti. (7/10)
*Sonic The Hedgehog - Pocket Adventure: Normi-2D-Soniccia paitsi tavallista flegumpana, mikä on vain hyvä asia. Tuttua ja sinkoilussaan turhauttavaa huttua, kuitenkin.